
Tallinna Eesti Kirjastus-Ühisuse trükikoda. Pikk tänav 2 


NÕIDUSE KÜTKES. 


Muinasjutt kolmes vaatuses. 


OSALISED: 


Abidai, kuningas. 
Kleopatra, kuninganna. 
Friida, kuninga tütar. 
Saaga, kuninganna tütar. 
Ingo, Päikesesaare prints. 
Toomas Tasuja, röövel. 
Doora, ta tütar. 
Sinikas, karjatüdruk. 
Must-Truude, nõiamoor. 
Rasmus, nõiavaar, 
Herbus, Võlumäe haldjas. 
Tondivaar. 

. Kuusetar, 
Kasetar, 
Haavatar, metsapiigad. 
Toometar, 
Pihlatar, 
Rahvas. 


Esimene vaatus. 


(Näitelava: Toomas Tasuja tuba. 
Paremal pöol suur tulease. Tagapool 
uks. Pahemal pool aken, mille all 
laud. Põrandal vokk ja suur villa- 
korv. Laiad pingid igalpool seina 

ääres. Ukseseinal suur seinakapp, 
mille kõrval suur mõõk ja püss. 
Laual põleb küünal. — On hiline õh- 
tu; eesriide tõustes on tuba tühi). 


Sinikas: (Tuleb paljajalu, lä- 
bimärg, kott seljas. Vaatab ringi). 
Siin pole mitte kedagi! — Huh, küll 
aga õues on külm ja pime! Tuul ra- 
putab puid, ja vihma voolab nagu 
pangest. Loojale tänu, et siit nägin 
tule tuikavat, muidu ma poleks mitte 
kuhugi mõistnud minna! Oleksin 
tõesti surnuks külmetanud. Pere- 
naine ajas mind kadunud lammast ot- 
sima; nüüd olen juba mitu tundi met- 
sas ringi hulkunud, aga ma pole tast 
mitte vilksugi näinud. Oi, mis asi 
siis aitab, kui ma seda ei leiagi! 
Küllap ta vist Toomas Tasuja saa- 
giks on langenud. Huu, sääl on 
suur mõõk ja püss! Hoidku taevas, 
et see selle .hirmsa röövli Toomas 
Tasuja maja ei oleks! Siin on nii 
kole. Mis minust küll saab? (Vaa- 
tab aknast välja). Ikka valab vih- 
ma, ja öökullid huikavad männikus. 
(Kuulukse kolinat). -- Keegi tuleb. 

Kuhu ma lähen? (Vaatab hädaga 
ümber). Poen ahjule! (Ronib ahju 
pääle). 


Doora: (Tuleb märialt. Tal on 
kiriud, kõiksugu lintidega ehitud 
- riided ja juustes lai punane pael). 
Uh, küll on aga maru! Ei tea, kus 
isa nii kaua viibib? Aeg juba üsna 
hiline. — Tuul ulub seina taga ja Sa- 
du peksab vastu akent. Ega täna 
küll isal saaki loota ole, — seesuguse 
ilmaga küll sääraseid inimesi ei lii- 
cu, keda maksaks röövida. (Istub 
ketrama). Väljas nägin, nagu 
oleks keegi sees liikunud, aga see oli 
vist eksitus. (Kuulub koputust). — 
Keegi koputab! See on küll isa! 
(Läheb ust avama). 


Ingo: (Astub sisse. Ta on kau- 
nis, sihvaka kehaga noormees. Tal 
on mõõk vööl ja punane, kullaga kir- 
jatud mantel õlal. Kummardub). Tere 
õhtust! 


Doora: Tere, jumaline! Tulge 
tahapoole. Istuge meile kah! 


Ingo: Tänan! (Istub). Milline 

hirmus maru! Jumal tänatud, et 
ulu alla sain! 

Doora: Kust kaugelt võõras t 

Ingo: Ma olen -Päikesesaare 
prints Ingo. Olen kosjareisit. Kuul- 
sin, et selle riigi kuningal on armas 
ja kaunis tütar Friida. 

Doora: Olen kuulnud, et kunin- 
ganna tütar Saaga olevat ka väga 
ilus. ) 

Ingo: Ent tal on kuri süda. Ma 
ei taha teda. — Olin minemas Frii- 
dat kosima, äga eksisin metsa. — 
Kas oled siit rahva lapsi? 

Doora: Elan siin isaga. Olen 
Doora, kuulsa rööv-mõrtsuka Too- 
mas Tasuja tütar. 

Ingo: (Endamisi). Suur Jumal, 
ma olen röövli asundusse juhtunud! 
Aga mul on ju mõõk! 

Doora: Isa võib iga silmapilk 
koju tulla. Te peate keldrisse peitu 
minema, kui oma elu tahate päästa. 

Ingo: Mina peitu! Noo, mina 0s- 
kan ka võidelda! Mul on mõõk 
kaasas. 

Doora: Õi, te ei tunne mu isa. 

Kui ta koiu tuleb ja teie veel siin 
olete, ega teil siis hääd loota ole. 
Ma palun, minge keldrisse, enne kui 
see hilia ei ole. (Avab keldriluugi; 
kuulukse kolinat). Ruttu, ruttu! 

Ingo: (Minnes). Eks ma siis 
lähe, kui nii tahate. 


Doora (sulgedes luugi): Kui isa 
magab, siis lasen teid välja. (Tõs- 
tab voki luugi kohale. Ketrab ja 
ümiseb lault. — Sääl kuulub kanget 
kolinat. Korstna kaudu laskub kol- 
desse Must-Truude, inetu nõia- 
moor, kel on kookus lõug ja sasis 
pää. Tal on ahjuluud käes). 

Doora (üles hüpates): Huh, 

kuidas mind = kohutasite, Must- 
Truude! 

Must-Truude: Lendasin ah- 
juluual teie maja katusele ja kui 
märkasin, et tuld koldes ei olnud, 
siis võtsin nõuks tulla kõige otsemat 
teed. — Kas oled üksi, Doora? 

Doora (kaheldes): = Ük-üksi! 
Isa on alles tulemata. 

Must-Truude: Sajab nii pöö- 
raselt. Mõtlesin siia = pilgukeseks 
varjule tulla, kui nägin, et siit veel 
tuli paistis. 

Doora: Istuge! 

Must-Truude (istub): = Kui 
kuulsin, et kuninga lossi oli minemas 
täna kaks kosilast, siis manasin pöö- 
rase maru, lootuses, et teine kosila- 
ne, nimega Päikesesaare prints Ing0, 
siia metsa eksiks. Ta on neis pai: 
gus üsna võõras. Pöörsin õieti sisse 
kuulama, kas ei ole tulnud siia ke- 
dagi eksinud inimest. 

Doora (endamisi): Oh < ma 
õnnetu! Mis nüüd pean tegema? 
Kas tohin salata, et Päikesesaare 
Ingo-prints meie keldris on? Kui 

Must-Truude selle saladuse jälgile 
saab, siis ta käänab mu kaela kahe- 
korra. Ma pean ta üles andma. 

Must-Truude: Mis sa sääl 
pobised nina alla, Doora?. Kuuled 
sa, kas on tulnud siia kedagi eksinud 
inimest ? 


Doora: (Endamisi. Mina 
antan ta üles, Talon ju mõõk kaasas. 
Valiusti) — Jah, ikka siia tuli 


põrmu aja eest üks prints. Ütles 
enese olevat kaunilt Päikesesaarelt. 

Must - Truude (kargab 
püsti): Mis ma kuulen! Kas on 
tõesti tulnud siia -Päikesesaare 

prints?! Kus ta on? Kas lasid ta 
minna? Kuuled sa? 

Doora: Ega te talle midagi pa- 
ha tee? Miste tast tahate? 

Must-Truude: Mina olen ku- 
ninganna asjal. Ma pean Ingo-printsi 
kinni pidama, et Herbus, Võlumäe 
vana haldjas, jõuaks ta mõrsja Frii- 
da ära viia. 

Doora: (Lööb käsi kokku). 
Mis ma kuulen? Ei Friida küll kuna- 
si ole nõus hirmsale mäehaldjale nai- 
seks minema. Ta on inetu ja kole 
kui peletis ja päälegi veel üle kolme 
tuhande aasta vana. 

Must-Truude: Sina, Doora, 
ei mõista midagi. Mina ju olen ta 
nõidunud nooreks printsiks. Sel 
silmapilgul, kui mõni printsess on 
nõus talle naiseks tulema, muutub ta 
jälle vanaks haldiaks. Nõidus ei või 
kanem kesta. —: Aga kus Ingo on? 

Doora: Keldris. Küll ta sääl 
paigal seisab. 

Must-Truude: Sina kulla- 
nupp! Kuidas sul pähe tuli ta keld- 
risse kinni panna? 

Doora: Isa eest peitu. — Ärge 
aga printsile midagi paha tehke, pi- 
dage meeles! 

Must-Truude: Pean mine- 
ma kuningannale sõna viima, et Ingo- 
prints on lõksus. Aga kui jätan ta 


inimeseks, siis ta võib veel käest 
ära joosta, 

Doora: Ärge võluge teda, pai 
Must-Truude! Ei ta pääse jooksu 
 ühtigi, vannun teile. 

Must-Truude: Tule ära säält 
keldriluugilt oma vokiga, ma tahan 
teda näha saada. 

Doora (valjusti): Ei tule! 

Must-Truude: Kui sa hääga 

mu sõna ei kuule, siis nõiun su mus- 
taks kassiks. 

Do'ora: Aga mitte ei tule! Ärge 
te arvake! 

Must-Truude (sülgab kolm 
korda koldesse, tõstab käed Doora 
pääle ja loeb manamise): 

Bedula iidiot baaros! 
Edula idiot aaros! 
Dula diot aros! 

Ula iot ros! 

La ot os! 

Ats! 

Doora, ole must kass! 

Doora: (Langeb manamise aegu 
kiljatades villakorvi taha. Pea il- 
mub villakorvi must kass, kes hale- 
dasti näugub). 

Must-Truude: (Tõstab voki 
keldriluugilt ja avab luugi). Näe, 
sääl see Ingo-prints ongi! Ta on 
kaunis kui päevalill! Küllap kunin- 
ganna tütar, Saaga-printsess, sust 
toreda mehe saab. 

Ingo: (Keldri) Ma ei taha 
Saagat. Olen kuulnud, et ta on 
näost küll ilus vaadata, aga tal on 

iõle süda. Kuningatütar Friida on 
hää ja armas! Ma ei ole teda küll il- 
maski näinud, aga tunnen oma süda- 
mes, et teda armastan. 

Must-Truude: (Naerab il- 
celt). Ha-ha-ha, mis ma kõik ei 
kuule! Aga mis siis saab, kui Võlu- 
mäe haldjas tuleb ja viib ta ära, ja 
sa ei või parata midagi! 

Ingo: Sina ilge nõiamoor! Olen 
keldrisse kõik kuulnud, mis sa sääl 
rääkisid. Korista oma kondid jala- 
maid ja lase mind minna. (Endamisi). 
Aga kui Friida arvab printsiks moon- 
datud Herbus-haldja minuks ja lä- 
heb temale, enne kui siit välja pää- 
sen! 

Must-Truude: Või nõnda sa 
kõneled minuga, sina vemmal. Ma 
võin su jalamaid hundiks moondada, 
kui tahan! 


Ingo: Ma löön su mõõgaga läbi, 
kui sa Doorat nõidusest ei päästa, 
kelle äsia moondasid mustaks kas- 
siks! 

Must-Truude: Sinust ma ei 
hooli, kas mõistad! 


14 


Ingo: (Tõuseb keldris püsti, nii et 
pää paistab. Äigab Musta-Truudet 
mõõgaga, kes äkki kõrvale põikab). 

Must-Truude: Või sina lurjus 
tahad mind tappa! Kui moondan su 
hundiks, siis võiksid kuidagi jooksu 
pista. Ma võlun su päevalilleks, 
ei sa siis pääse siit kuhugi. —- Mul 
on kiire aeg! (Tõstab käe üle Ingo 
pää ja loeb manamise): 

Vedela aareos vusneg! 
Edela areos usneg! 
Dela reos sneg! 

Ela eos neg! 

La os eg! 

Asg! 

Ingo, ole päevalill! 


Ingo: (Kaob manamise aegu keld- 
risse). 

Must-Truude: (Lööb luugi 
kinni). Sääl sa oled ja sääl seisad 
senni kui mina tahan! Nüüd lähen 
kuningannale teatama, et Ingo-prints 
on võlutud. (Võtab ahjuluua ja läheb 
uksest välja). 

Doora: (Kassiks nõiutuna näugub 
haledasti). 

Sinikas: (Astubahiju päält alla). 
Taevane Jumal! Mis ma kõik pei- 
dust olen saanud näha ja kuulda! 
See jõle nõiamoor julges nõiduda 
röövli tütre ja printsi! Taevale tä- 
nu, et ta mind siit ei leidnud! Nüüd 
peaksin ruttu aitama Ingo-printsi ja 
Friida-printsessi. Aga kuidas? Ehk 
oskan kuidagi kuninga lossi?! — 
(Kuuleb kanget kolinat). Hüi! Juba 
jälle üks tuleb! See on kindlasti röö- 
vel Toomas Tasuja ise! Pean ruttu 
varjule minema. (Ronib jälle ahjule). 


Toomas Tasuja: (Tuleb läbi- 
märialt. Ta on julma näoga, suure 
habeme ja pikkade -sasis juustega. 
Tal on lai punane vöö vööl ja tutt 
kübaral. Suur mõõk ripub tal puu- 
sas). Huh, küll laseb aga vihma! 
Üsna värisema paneb! Noh, pole siin 
tuld koldes ega toitu laual. Kus 
Doora on? (Hüüab). Doora! Doora! 
— Pole kuulda kedagi. Kuhu ta nüüd 
veel südaöösi läks? Lootsin saada 
hää saagi, kui kuulsin, et kuninga 
lossi on minemas rikkaid kosilasi. 
Küll piilusin mitu tundi saju käes, 

aga ei näinud neist jälgegi. (Vaatab 
villakorvi). — Näh, siin suur must 
kass! Kust see siia on saanud? Ei 


see kõlba süüa, muidu tapaksin ta 
kohe. (Ähvardab kassi mõõgäga). — 
Aga siin on võõrast lõhna! On siin 
inimesi vahest? Ehk on ahju pääl! 

Või keldris! (Vaatab keldrisse). — 
Ei siin ole muud midagi, kui suur 
päevalill. Kust see siia on saanud? 
(Paneb luugi kinni). Mis see kõik 
tähendab? — Nüüd pean minema 
näljase kõhuga magama. Kus see 
Doora siis on? Ehk tuleb hommi- 
kuks tagasi! (Heidab pingile pikali 
ia norskab pea). 

(Kapi uks avaneb ja kapist tuleb 
punamütsiline Tondivana välja, ke! 
on pikk valge habe). 
"Tondivana: Huh! Ka Toomas 
Tasuja magab? (Vaatab tassi, mis 
uksesuus pingil). — Tass tühi! Mis 
see tähendab? Miks Doora pole 
mulle putru tassi pannud, nagu hari- 
likult. (Vaatab ringi). Aga siin po- 
legi Doorat! Kus ta siis on? Vahest 
on metsa ära eksinud! Pean mine- 
ma teda otsima. Ma ei sooviks talle 
midagi paha. Ta on mind mitu aas- 
tat toitnud. (Läheb kurvalt välja). 

Sinikas: (Astub ettevaatlikult 
ahiu päält alla). Pean ruttama ku- 
ninga lossi. (Avab keldriluugi ja 
toob säält suure päevalille nähtava= 


18 


le). Panen selle kotti ja viin print- 
sess Friidale. Ehk võib keegi ta 
jälle inimeseks tagasi manada! (Pa- 
neb lille kotti ja silitab kassi). Doo- 
ra, vaenekene, ma võtan sinu ka 
ühes. Ehk pääsed siiski jälle ini- = 
meseks tagasi! (Võtab kassi sülle ja 
vaatab aknast välja). Süda-öö!... 
Virvatuled vilguvad sool. Aga ma 
pean minema. (Läheb välja, kass 
süles). 
Eesriie. 


Teine vaatus. 


(Metsane maastik. Siin-sääl mõ- 
ni kivi. — On varane hommik). 


Sinikas (Tuleb vasemalt, kass 
süles ja kott seljas): Oh ma õnne- 
tu! Olen ära eksinud. Kust nüüd 
leian tee kuninga lossi? Kui ma 
nüüd kohe sääl ei ole, siis on kõik 
hilja. Hm! Sääl tuleb pika habe- 
mega Tondivana. Mis nüüd teha. 
kas põgeneda, või siia jääda? 

Tondivana (Tuleb vasemalt): 
Kes sa oled ja miks sa nutad? 

Sinikas: Olen karjatüdruk Si- 
nikas ja nutan sellepärast, et ei leia 
teed kuninga lossi. Ikka, kui mine- 
ma lähen, jõuan siiasamasse paika 
tagasi. — Kes sina oled? 


Tondivana: Mina olen vaid 


TEI 
210 ka 


Tondivana. Asun Toomas Tasuja 
toas suures seinakapis. Otsin Doo- 
rat siit metsast. Ta on mu ainus 
sõber. Oh, peaks ma ta üles leidma, 
et jälle putru saaksin! 

Sinikas: Ennäe, Doora on siin 
mu süles. 

Tondivana: Oi-oi! Mis sa 
hullu räägid? See on ju must kass! 

Sinikas: Oh, kulla Tondivana! 
Sa ei või aimatagi, mis kõik täna 
öösi on juhtunud! Ma olin Toomas 
Tasuja toas ahju pääl peidus ja nä- 
ein, kuidas Must-Truude moondas 
Doora mustaks kassiks ja Ingo-print- 
si päevalilleks. Ma peaksin nüüd 
õige kähku kuninga lossi jõudma. 
Viiksin selle päevalille printsess 
Friidale. 

Tondivana: Mis ma kõik pean 
kuulma! Kas see kass on Doora? 
— Kuninga loss on siinsamas lähe- 
dal. See on kuninglik mets. Mõni- 
kord käivad kuninganna ja print- 
sessid siin jalutamas. Tule, ma 
viin su kuninga lossi. Ehk võib sääl 
keegi päästa Doora ja Ingo nõidu- 
sest. (Võtab Sinika käest kinni. Lä- 
hevad paremale). 

Toomas Tasuja: (Tuleb va- 
semalt). Doora! Kas oled sääl? Just 
nagu oleksin siit kõnehäält kuulnud. 
Aga siin pole kedagi! Ei tea, kas 
saan kunagi enam näha oma armast 

tütart?! Kes mulle nüüd veel voo- 
dit kohendab ja toitu teeb? Miks 
ma jätsin ta kogu õhtuks üksi; küllap 
vist paha nõid on ta ära moonda- 
nud. (Läheb tagasi vasemale). 
Friida (Tuleb vasemalt, roosi- 
*vanik iuustel ja lillekorv käes. Lau- 
lab): 
Ehk on mu printsike kaugel veel ära, 
eksind või surnud mu südame sära! 
Oh minu printsike, 


oh minu Ingoke! 

kui ei tule ju, 

kui ei tule ju! 

Kuningas (Tuleb -vasemalt, 
püss käes): Ei saanud seekord saaki 
ühtigi. Vist polnud Metshaldjal tä- 
na hääd tuju. — Miks oled nii kurb, 
Friida? 

Friida: Kuulge, isa! Miks mu 
võõrasema kuninganna Kleopatra ja 
mu - pool-õode Saaga nii elavalt 
Musta-Truudega kõnelesid? — See 
ei tähenda hääd! 

Kuningas: Friida, lapsuke, mis 
asja sa kardad? 

Friida: Kas nad Ingole, Päike- 
sesaare printsile, ei mõtle paha 

teha? Ta tuleb täna mind kosima. 
Oi, tunnen südames, et armastan 
teda, ehk ma teda küll kunagi pole 
näinud. 

Kuningas: Oh sina väike lolli- 
kene! Mis sa tühja kardad! Lähme 
ruttu lossi. Ingo on varsi päral. — 
Tule, Friida! (Lähevad "paremale). 

(Kuusetar, = Kasetar, - Haavatar, 
Pihlatar ja Toometar tulevad. Neil 
on loor-riided seljas ja lillepärjad 
pääs. Kuusetare ülikond on rohe- 
line, Kasetarel sinine, Haavatarel 
kollane, Pihlatarel punane ja Too- 
metarel valge). 

Kuusetar: Kuulake, õed, kuidas 
tuulispääd laulavad! Ühtuge hom- 
mikuseks ringtantsuks! 

Kasetar: Kas nägite, kui kurb 
oli Friida-printsess! Mis peaks teda 
küll vaevama? 

Haavatar: Kas te ei tea, et 
Must-Truude on ta peigmehe ära 
nõidunud ? 

Pihlatarja Toometar: Nõi- 
dunud! Hüi! Kuidas ta tohtis? 

Kasetar: Olen oodanud teda 

hommiku läbi, et saaksin teda näha, 
kui ta kuninga lossi läheb. 

Haavatar: Oi, ja täna tuleb 
Võlumäe vana haldjas Friidat ko- 
sima! 

Pihlatar: See on kõik selle 
ilge Saaga-printsessi ja kurja ku- 
ninganna salakius. 

Kuusetar: Tulge, õekesed, 
kõik ringtantsule! Koiduheli punab 
parajasti! 

(Kõik ühtuvad ringtantsuks. Pu- 
nane helk langeb puie vahelt näite- 
lavale). 

Sinipiigad (Laulavad): 


Mets, see on halias, kaunis 
ja suur 
ia lõkendav koidu valu. 
Mets, meie kodumetsake, 
me sinendelev salu. 
Toometar: Oi, sääl tuleb Saa- 


ga-printsess ja kuninganna Kleopat- 
ra! Jookseme peitu! (Kõik sini- 
piigad lähevad puie vahele laiali. 
Punane helk kustub). 

(Kuninganna ja Saaga tulevad. 
Mõlemal on päevavarjud ia lehvi- 
kud käes ja kroonid pääs. Saaga 
on iseäranis peenesti riides. Ta 

ülikond on täis kõiksugu lindikesi ja 
tutikesi). 

Saaga: 00, ärmas ema! Aga 
kui Ingo ei hooligi minust! 

Kuninganna: Ole mureta! 
Ta peab su Friidaks ja kihlab sind 
kohe! 

Saaga:-Ema, kas see on tõsi, et 
Must-Truude on moondanud: Võlu- 
mäe Herbuse printsiks? 

Kuninganna: On, Saaga, see 
on tõsi küll. Aga kus ta on nii kaua? 
Kui ta tuleb, siis Friida peab ta 
Ingoks ja on nõus talle kohe minema. 

Saaga: Siis vana Herbus viib 
Friida Võlumäele. Eks ole nii, ema? 

Kuninganna: Nii küll, lapsu- 
kene! 

Saaga: Vaat, see on talle pa- 
ras! Ta on ikka niisugune tuikene. 

Kuninganna: Siis Must-Truu- 
de päästab Ingo nõidusest. Ta tuleb 
siia, peab su muidugi Friidaks ja 
kihlab sind, 

Saaga: Oh seda ilu! Oh seda 
rõõmu! - Ma saan Päikesesaare ku- 
ningannaks. Ema, siis sa tuled ka 

sinna, eks? Aga isa jäägu siia või 
mingu Friida iuure Võlumäele! Ha, 
ha, ha! 

Kuninganna: Kui lossi jõua- 
me ja Herbus juba Friida on kihla- 
nud, siis annan -Musta-Truudele 
märku, et ta printsi võib nõidusest 
päästa. Küllap Must-Truude on 
varsi tagasi. Lähme lossi, Saaga! 

Saaga: Lähme päälegi. Oh, 
peaks Võlumäe Herbus rutem tule-, 
ma ja Friida ära viima! (Lähevad 
paremale). 

Must-Truude (Tuleb vase- 
malt, ahjuluud käes). Nägin puie 
vahelt, et kuninganna ja Saaga olid 
just praegu siin, aga ma ei julenud 
astuda esile. Oi, oi, oi! Mis must 
nüüd saab? Kas ma unes ka või- 
sin sihukest asja arvata? Lähen 
päevalille Toomas Tasuja toast ära 
tooma, aga ei leia seda kusagilt. 
Kes õnnetu selle * ometi võis ära 
viia? Ja Doora, kelle moondasin 
mustaks kassiks. kuhu see on kadu- 
nud? Oh ma vaene loom, kuidas 
nüüd tohin lossi minna? Kui kunin- 

ganna käsib mind Ingo nõidusest 
päästa, mis ma siis teen? Mis ma 
siis ütlen oma kaitseks? Ma ei 
oleks mitte pidanud jätma nõiutud 
Ingo-printsi keldrisse. Kuninganna 
ootab mind. Peab minema. Ei tea, 
millega see asi küll lõpeb! (Läheb 
oma ahjuluuaga paremale). 


E esriie. 


Kolmas vaatus, 


(Saal kuninga lossis. Tagapool 
suured uksed eesriietega. Vasemas 
nurgas kahe posti vahel punane 
eesriie). 

Saaga (kõnnib toredasti riieta- 
tult mööda põrandat). Oh, kus see 
vana mäehaldias ometi nii kaua 
viibib? Friida ootab nii pikisilmi 
oma printsi. Küll ta ka kohkub, kui 
äkki ta uhke prints muutub julmaks 
põrguliseks. Vaat? seda on lõbus 
vaadata! Hi-hi-hi! — Keegi tuleb! 
Ehk on mäehaldjas?! 


Sinikas (tuleb, kott seljas ja 

kass süles. Teeb kniksu). Tere 
päevast, armuline printsess! 

Saaga: Hüi, mis loom see on? 
Kuidas sina, santlaager, julged siia 
tulla, mis? Kas sa ei tea, et see on 
kuninga loss? Ja sul pole kingigi 
jalas! 

Sinikas: Ma otsin printsess 
Friidat. 

Saaga: Või Friidat! Kuidas sa, 
varesepeletis, julged tungida siia? 
Korista oma kondid siit, jalamaid! 
Mine oma kassi ja kotiga seda teed 
tagasi, mida oled tulnud! 


Sinikas: Oh armuline print- 
SESS — — 

Saaga: Suu pea, kas mõistad! 
Iga santlaagrit see Friida alati söö- 
dab; varsi oleme kõik puupaljad. 
Kutsun ema, kui sa kohe ei lähe! 
(Läheb ja viskab ukse kõvasti 
kinni). 


- - Sinikas: Oi taevane looja, mis 
sest viimaks tuleb! (Nutab). 
Friida (Tuleb): Mis sa nutad? 

Kas mind otsid? 

Sinikas (Silmi pühkides): Kas 
teie olete printsess Friida? 

Friida: Olen, latsekene! Kui- 
das sinu nimi on? 

Sinikas: Olen Virvala karia- 
tüdruk Sinikas. Taevale tänu, et 


teid viimaks kohtasin! Toon teile 
Päikesesaare printsi Ingo. Ta on 
siin kotis. 

Friida: Ingo?! Sa vist jamp- 
sid! Kuidas sa jaksasid kanda print- 
si kotis? 

Sinikas: Vaadake! (Võtab lille 
kotist). 

Friida: Aga see pole ju muud 
midagi kui päevalill! 3 

Kuningas (Tuleb). 

Friida: Pai isa! Siin on tüdruk, 
kes kinnitab, et see päevalill olevat 
Päikesesaare prints Ingo. 


Sinikas: Oh, te ei usu, mis ma 
kõik läinud ööl näha sain! = Olin 
peidus ja nägin kuidas Must-Truude 
moondas - Ingo-printsi päevalilleks. 
Kui Must-Truude läks minema, pa- 
nin lille kotti ja tõin teile. — Kunin- 
ganna ja Saaga-printsess on Musta- 
Truudega ühes mestis. Olge ette- 
vaatlikud! 

Kuningas: Kas sa, laps, tõtt 
räägid? 

Sinikas: See on nii tõsi kui 
Jumal taevas! 

Kuningas: Tule, Friida! Läh- 
me Rasmus-nõida otsima; ehk ta 
võib Ingo nõidusest päästa. — (Si- 
hikale): Sa, lapsukene, oota meid 
siin! Varsi oleme tagasi! 

Sinikas: Jah, armuline kunin- 
gas! 

(Friida ja kuningas lähevad). 

Sinikas: Oh, kui kõik hästi 1õ- 
peks! Mul on juba lootust. — Kuu- 
len sammusid, keegi tuleb. Kui 
säält jälle tuleb see vastik Saaga- 
printsess! Kuhu peaksin peitu mi- 
nema? (Vaatab ümber). — Sinna! 
(Läheb oma koti ja kassiga vasemal 
oleva eesriide taha). 

(Saaga ja kuninganna tulevad). 

Saaga: Seda santlaagrit polegi 
enam siin. Juba minema läinud! 

Kuninganna (Vaatab aknast): 
Sääl tuleb Must-Truude! Saame 
kuulda, mis tal rääkimist on. 

Must-Truude (Tuleb): Oh, 
armas kuninganna! Ärge pahandage 
minu üle! Te ei usu, mis on juh- 
tunud! 

Kuninganna: No lase kuul- 
da! Räägi suu puhtaks! 

Must-Truude: — Päevalilleks 
moondatud Ingo-prints on kadunud. 
Õi, mis must nüüd saab? 

Kuninganna: Mis ma kuulen? 

Kadunud! Sina õnnetu, miks sa jät- 
sid ta sinna? Mis me nüüd teeme? 
Meil pole sest nüüd vähematki kasu, 
kui ka kümme mäehaldiat viiksid 
Friida; ega Saaga sellegipärast 
enam saaks Päikesesaare kuningan- 
naks. 

Must-Truude: Lähen nõi- 
dumisi tegema. Küll ma kusagilt 
ikka leian Ingo-printsi. Enne kui 
päike looia läheb, toon ta siia. — 
Aga kuulge! Mäehaldias on tulekul. 
Ta on iga silmapilk siin. Kutsuge 
Friida siia! (Läheb). 


Friida (Tuleb): Hüi! Mis see 
nõiamoor siit tahab? 


Saaga: Ingo on tulemas. Ta 
võib iga silmapilk sisse astuda. Pea 
saad Päikesesaare kuningannaks. — 
Tulge, ema! 

Kuninganna: Me tuleme kohe 
vaatama, millise peigmehe sa omale 
oled saanud! Ha, ha, ha! (Läheb 
Saaga seltsis minema). 

Friida: Ma ei mõista, mis nad 
rääkisid! Ingo olevat siia tulemas?! 

Kas see tüdruk siiski viimaks ei va- 
letanud? Saan seda kohe näha. 

Sinikas (Astub esile): Ärge 
uskuge neid! Ingo-prints on minu 
kotis. 'Must-Truude on mäehaldja 
moondanud printsiks. Teid tahe- 
takse petta. 

(Kuningas tuleb Rasmus-nõiaga. 
Rasmus on pika habemega vana- 
mees). 


Kuningas (Võtab päevalille 
Sinikalt): Siin on see lill, mille see 
tüdruk ütleb Ingo-printsi olevat. 

Rasmus: Kohe saame näha, kas 
ta jutul on ka tõepõhja all! (Võtab 
lille ja läheb sellega eesriide taha. 
Loeb valiu häälega nõiasõnad): 

Asg! 

La, 0s, eg! 

Ela, eos, neg! 

Dela, reos, sneg! 

Edela, areos, usneg! 

Vedela, aareos, vusneg! 

Päevalill, päevalill, ole Ingo- 
prints! 

(Ingo ja Rasmus astuvad eesriide 
takka esile). 

Ingo (Hõõrub silmi): Kus ma 
olen? Tundub, kui oleksin maga- 
nud kaua, kaua! Ah, nüüd tuleb 
meele! Nõiamoor nõidus mu ära. 
Aga olen ma siis tõesti kuninga 
lossis? 


Sinikas: Olete küll, armuline 
prints! Olin Toomas Tasuja toas 
ahju pääl, kui Must-Truude teid ja 
Doora ära nõidus. 


Ingo: Kus Doora on? 

Sinikas: Siin, minu süles. 
Tõin teid mõlemad Dooraga nõiutult 
siia! 

Ingo: Ma ei või sind küllalt kii- 

ta, lapsukene! Aga, hää nõid, pääst- 
ke Dooragi nõidusest! Ta on minu 
pärast olnud nõiduse kütkes. 

Rasmus: Selle võin kohe teha! 
(Võtab kassi Sinika sülest ja läheb 
sellega eesriide taha): 

Ats! 

La, ot, os! 

Ula, iot, ros! 

Dula, diot, aros! 

Edula, idiot, aaros! 

Bedula, iidiot, baaros! 

Must kass, must kass, ole röövli 
tütar Doora! 

(Doora ja Rasmus astuvad ees- 
riide tagant esile). 

Doora: Loojale kiitus, et pää- 
sin nõidusest! Mis must küll oleks 
saanud, kui sina, tütrekene, mind 
siia poleks toonud?! Kuidas võiksin 
seda küll tasuda sulle! (Suudleb Si- 
nikat). 

(Kuninganna ja Saaga piiluvad 
ukse vahel ilma kellegi märkamata). 

Ingo (Friidale): Kas sina oled 
Friida-printsess? 

Friida: Olen, armuline prints! 

Ingo: Kas oleksid nõus tulema 
minu abikaasaks, Päikesesaare ku- 
ningannaks, Friida? 

Friida: Ja, minu prints! Olen 
oodanud sind, kaua, kaua! 

Ingo: Mõned salakiusud ja ta- 
kistused on olnud meie teel, ent 


nüüd on kõik hästi. Sina, tütrekene, 
võid tulla minu ja Friidaga Päikese- 
saarele. Ei me küll iganes suuda 
tasuda sulle seda hääd, mis oled 
meile teinud. 

Friida: Kas tuled, pai kulla Si- 
nikakene? 

Sinikas: Oi, tulen, tulen nii 
hää meelega. 

Ingo: Sina, Doora, said kaua 
olla kassina minu pärast (Võtab tas- 
kust rahakukru ja annab selle Doo- 
rale). Siin on sulle 300 kuldraha. 
Su isal ei tarvitse enam käia röö- 
vimas. 

Doora: Oi, tuhat tänu! Jumal 
tasugu teile! — Nüüd pean minema 
kiiresti koju; isa on vist küll väga 
mind oodanud. Küll nüüd isa saab 
rõõmsaks, kui koju jõuan! — Aga 
kuule, Sinikas, . kuidas sa oskasid 
läbi selle suure metsa siia? 

Sinikas: Tondivana, kes asub 
teie suures Seinakapis, juhatas mu 
siia. 

Doora: Vaata seda hääd tondi- 
vanakest! Olen talle igal õhtul an- 
nud rukkijahu putru, aga nüüd ta 
hakkab saama tanguputru; annan 
veel piima ja võidki kõrva! — Jääge 
terveks! 

Kõik muud: Hüvasti, hüvasti! 

Doora (Läheb). 

Ingo (Vaatab aknast välja): Vaa- 
dake, säält tuleb uhke prints. 

Sinikas: See on vaid Võlumäe 

igivana haldjas Herbus, kes nüüd 
printsiks on moondatud. Ta on kos- 
jareisil. 

Friida: Lähme peitu! (Kõik lä- 
hevad eesriide taha). 

(Saaga ja kuninganna tulevad). 

Saaga: Siin pole enam kedagi. 
Aga äsja oli siin uhke prints, ja 
Friida silmad särasid kui päike. 

Kuninganna: See prints oli 
moondatud mäehaldias. Küllap ta 
nüüd Friida juba ära on viinud. 

Saaga: Jah, tingimata! (Vaatab 
aknast). Ah, sääl tuleb tõeline 
Päikesesaare Ingo-prints! Must- 
Truude on ta juba leidnud. 

Kuninganna: Olen lõhkemas 
rõõmust! Nüüd oleme varsi Päike- 
sesaarel. 

-Herbus: Mina olen Päikesesaa- 
re prints Ingo ja olen kosjareisil! 
(Saagale): Kas sina oled Friida- 
printsess? 

Saaga: Olen, minu nimi On 
Friida. Olen oodanud sind juba 
kaua, Ingo. 

Herbus: Kas oled nõus tulema 

minu naiseks kaunile, kaugele Päi- 
kesesaarele? 

Saaga (Heitub Herbuse kaela): 
Oi, nii väga, mu prints! 

(Samas muutub Herbus vanaks 
inetumaks haldjaks. Mask langeb 
ta näolt ja mantel õlult). 

Saaga (Taganeb): Hüi, tuhat 
korda hiüi! Mis see on? 

Kuninganna: Kole! Meid on 
petetud. 

Saaga (Flerbusele): Ma ei ole 
Friida, ega ole iialgi nõus sulle nai- 
seks tulema! 

Herbus: Aa, või nüüd on tükis 
teine laul lahti! Ei nüüd aita pal- 
ved ega midagi. Kumma valid: kas 
surma või Herbuse? 

Saaga (Purskab nutma): Oh ma 
õnnetu! Aidake! Halastage! 

Must-Truude (Tuleb): Oh, 
armas Saaga-printsess ja armuline 
kuninganna, ärge pahandage mu üle! 
Ma ei leidnud Ingot. (Märkab Her- 
bust). Mis see on? Võlumäe Her- 
bus siin! Kus Friida on? 

(Kõik astuvad eesriide takka 
esile). 

Friida: Siin ma olen ja siin on 
mu peigmees Päikesesaare prints 
Ingo. Meid ci lahuta enam miski 
teineteisest. 

Ingo: Ei miski! 

Kuninganna: Sina -Must- 


Truude, võllaroog! Nüüd oled tei- 
nud minu ja tütre igavesti õnnetu- 
maks. 

Must-Truude (Kogeldes): 
Kas ma siis enam ei olegi vägev 
Must-Truude? Kes oon — julenud 
mind ähvardada? (Märkab Rasmus- 
nõida. Kiljatab, varjab kätega näo). 

Rasmus: Põgene, õnnetu nõid. 
Sest ajast pead sa hulkuma hundina 
mööda metsi ja värisema metsas- 
taja püssi ees. 

Must-Truude — (Kuninganna- 
le). Miks sa ajasid mind Ingo-printsi 
nõiduma. Selle sain nüüd omale 
palgaks! (Jookseb välja). 

Herbus (Saagale): Tule aga 
nüüd muga Võlumäele! 

Saaga: Oh ma õnnetu! Ema, te 
peate kaasa tulema. Ennem suren 
siia paika, enne kui temaga üksi 
lähen. 

Kuninganna: Oh me vaesed 
õnnetud! 

Herbus: Ei nüüd aita nutmine 
midagi! Tulge aga, tulge. 

- (Herbus, kuninganna ja Saaga lä- 
hevad). 

Kuningas: Minge, minu ku- 
ningriigi pahad haldjad. Nüüd pea- 
me lõbusad pulmad! Lähen rah- 
vale kuulutama, et kõik võivad pul- 
ma tulla. Sada parimat kokka ha- 
kaku pea pulmarooga valmistama! 
(Lähevad). 

Friida ja Ingo (Näituvad rah- 
vale aknast ja lehvitavad jett 
kuid). 

Rahvas (Hüüab õues vägevas- 
ti): Kaua, kaua elagu prints Ingo ja 
printsess Friida! Elagu, elagu, ela- 
guuuuu! 
»Pääskynen“. 


Uuemad i 
laste näitemängud 
Aasta ja tema lapsed — näidend 1 vaatuses 
proloogiga. T. Kuusik. 

Ja kuhugi ei lähe sa minult — A. Herman. 
Uni 10 pildikeses. 

Kavala Antsu vigurid — H. Vaks. Muistne- 
jutt 4 vaatuses. 

Lillede seas — Ainetel Hermann Jänes. Luu- 
leline näidend 2 jaos. 

Nõia Kadri — Jüri Vaht. Pilt talurahva elust 
1 vaat. 

Nukitsamees — Oskar Luts. Muinasjutt 4 
pildis. 

Õnneliku särk — J. Heimberg-Kõrreveski. 
Laste näidend 2 vaatuses. 

Rinaldo-Rinaldini ehk röövliliit — Topeliuse 
järele Maisteri — 3 vaat. 4 pildis. 


Tuutulinna moosekandid — H. Vaks. Mui- 
nasjutuline näidend 3 vaatuses. 


